open-index/open-wikipedia-markdown huggingface dataset:
Konans Barbars (1982. gada filma)

**"Konans Barbars"** () ir 1982. gada ASV episka fantāzijas piedzīvojumu filma, kuras režisors ir Džons Miliass, scenārija autori Miliass un Olivers Stouns. Filma balstīta uz Roberta Hauarda tāda paša nosaukuma grāmatu sērijas varoņa dēkām. Galvenās lomas atveido Arnolds Švarcenegers un Džeimss Ērls Džonss. Stāsts ir par barbaru cīnītāju vārdā Konans (Švarcenegers), kas alkst atriebt savu vecāku nāvi, nogalinot čūsku kulta līderi Tulsa Dūmu (Džonss).

Ideja par Konana filmu radās jau 1970. gadu sākumā; izpildproducents Edvards Presmens un asociētais producents Edvards Samers gatavojās filmas uzņemšanai 1975. gadā. Viņiem bija nepieciešami divi gadi, lai iegūtu visas tiesības filmas uzņemšanai, pēc kā viņi parakstīja līgumu ar Švarcenegeru galvenajai lomai un Stounu scenārija sarakstīšanai. Tomēr Presmenam pietrūka līdzekļu, lai realizētu šo projektu. 1979. gadā pēc tam, kad lielākās studijas atteicās ieguldīt naudu šajā filmā, viņš projektu pārdeva Dino De Laurentisam; viņa meita Raffaella producēja filmu. Miliasu izvēlējās par režisoru un viņš pārrakstīja Stouna scenāriju. Pēdējā scenārija variantā iekļāva ainas no Hauarda stāstiem un japāņu filmām "Septiņi samuraji" (1954) un *[[Kwaidan]]* (1965). Filmēšana ilga piecus mēnešus un norisinājās Spānijā, Madrides apkārtnē un Almerijas provincē. Rona Koba veidoto dekorāciju pamatā bija tumšo viduslaiku kultūra un Frenka Frazetas Konana gleznas. Miliass izvairījās no optiskajiem efektiem, dodot priekšroku savu ideju realizēšanai izmantojot mehāniskas konstrukcijas un optiskās ilūzijas. Švarcenegers veica lielāko daļu savu triku. Montāžas process ilga vairāk nekā gadu, jo tika izgrieztas vairākas vardarbīgas ainas.

Filmu Ziemeļamerikā izplatīja *[[Universal Pictures]]*, bet pārējās teritorijās *[[20th Century Studios|20th Century Fox]]*. Pirmizrāde norisinājās Spānijā  un  Ziemeļamerikā. Pēc pirmizrādes filma saņēma dažādu kritiķu un skatītāju vērtējumu, pozitīvi tika uztvertas cīņu ainas, dekorācijas, režija, vizuālais stils un efekti, bet negatīvi — vardarbīgais sižets, kā arī atsevišķas ainas. Neskatoties uz visu filma bija finansiāli ienesīga, nopelnot vairāk nekā 68 miljonus ASV dolāru pie 20 miljonu ražošanas budžeta.

Filma Švarcenegeram nesa pasaules atpazīstamību. "Konans Barbars" vairākas reizes ir pārizdots mājas video. Filma laika gaitā ieguvusi kulta filmas statusu un tās veiksme ļāva radīt turpinājumu "Konans iznīcinātājs" (*Conan the Destroyer*, 1984). 2011. gadā uzņemta tāda paša nosaukuma filma.

## Atsauces

## Ārējās saites
Masimo Stano

**Masimo Stano** (; dzimis ) ir itāļu vieglatlēts, startē soļošanas sacensībās. Viņš ir  čempions 20 km soļošanā un 2022. gada pasaules čempions 35 kilometru soļošanā.

## Karjera
Stano sāka nodarboties ar vieglatlētiku 11 gadu vecumā, galvenokārt skrienot vidējās distancēs, pēc tam no 14 gadu vecuma viņš pievērsās soļošanai trenera Džovanni Zakeo vadībā. 2011. gada Eiropas U-20 čempionātā Tallinā ieņēma 5. vietu 10 000 metru soļošanā. 2013. gadā Eiropas U-23 čempionātā Tamperē sākotnēji finišēja 4. vietā 20 km distancē, bet pēc divu Krievijas soļotāju diskvalifikācijas, ieguva sudraba medaļu.

Pasaules čempionātā pirmo reizi piedalījās 2015. gadā Pekinā un ieņēma 19. vietu 20 km soļošanā. 2018. gada maijā individuāli izcīnīja 3. vietu Pasaules komandu čempionātā soļošanā Taicanā, bet Itālijas komandas sastāvā ieguva sudraba medaļu. 2018. gada Eiropas čempionātā Berlīnē ieņēma 4. vietu. 

, kur soļošana notika Saporo, Stano kļuva par olimpisko čempionu 20 km distancē un ieguva zelta medaļu. 2022. gada Pasaules čempionātā Jūdžīnā uzvarēja 35 kilometru soļošanā, kas bija pirmo reizi iekļauta pasaules čempionāta programmā. Distanci viņš veica divās stundās, 23 minūtēs un 14 sekundēs.

2023. gada maijā Podebradi izcīnīja trešo vietu Eiropas komandu čempionātā soļošanā. 2023. gada Pasaules čempionātā Budapeštā 20 km distancē nefinišēja, bet 35 km distancē ieņēma 7. vietu.  Parīzē 20 km soļošanas distancē finišēja 4. vietā, bet maratona soļošanas stafetē kopā ar Antonellu Palmizāno ieņēma 6. vietu.

## Sasniegumi

## Atsauces

## Ārējās saites
Mehemmeds Kazimzade

**Mehemmeds Kazimzade** (; dzimis 2015. gadā) ir Azerbaidžānas šahists.

## Biogrāfija
Baku šaha skolas audzēknis. Divus gadus pēc kārtas (2022, 2023) izcīnījis 3. vietu Azerbaidžānas skolēnu šaha čempionātā U8 vecuma grupā.

Pārstāvējis savu valsti Pasaules un Eiropas jauniešu šaha čempionātos. 2023. gadā dalījis 2.—5. vietu Pasaules skolēnu šaha čempionātā U9 vecuma grupā, taču sliktāku papildu rādītāju dēļ palicis piektais. 2023. gadā uzvarējis Eiropas jauniešu šaha čempionātā U8 vecuma grupā.

## Atsauces

## Ārējās saites
Borongana

**Borongana** (, , ) ir pilsēta Filipīnās, Austrumu Visaju reģionā, Austrumsamaras provinces centrs un lielākā pilsēta. Atrodas Samaras salas austrumu krastā pie Filipīnu jūras Boronganas līča. Pilsētai administratīvi pieder vairākas salas Filipīnu jūrā, lielākā no kurām ir Divinubo un Andisa.

Pilsētu 17. gadsimta sākumā kā katoļu misiju dibināja jezuīti, formālu pilsētas statusu ieguva 2007. gadā.

## Atsauces

## Ārējās saites
Tauriņš (1973. gada filma)

**"Tauriņš"** () ir 1973. gada ASV un Francijas episka vēsturiska drāmas filma, kuras režisors ir Franklins Šafners, bet scenārija autori Daltons Trambo un Lorenco Sempls jaunākais. Filmas scenārijs balstīts uz franču ieslodzītā Anrī Šarjēra 1969. gada autobiogrāfiju. Filmā galveno Šerjēra jeb "Tauriņa" lomu atveido Stīvs Makvīns, bet viņa drauga Luī Degas lomu atveido Dastins Hofmans.

Filma stāsta par diviem franču ieslodzītajiem cietumā Gviānā 1930. gados, kur viņi cenšas izplānot bēgšanu.

Filmas "Tauriņš" pirmizrāde notika . Filmas budžets bija tam laikam liels (12 miljoni ASV dolāri), tā kā filmu filmēja vairākās nomaļās vietās Spānijā un Jamaikā. Finansiāli filma bija veiksmīga, nopelnot 53,2 miljonus dolāru. Filma saņēma galvenokārt pozitīvas kritiķu atsauksmes un tika nominēta Amerikas Kinoakadēmijas balvai kategorijā "Labākā oriģinālmūzika" un Zelta globusa balvai kategorijā "Labākais aktieris drāmas filmā" (Makvīns). Tīmekļa vietnē *[[Rotten Tomatoes]]* filmai ir 77% vērtējums. 2017. gadā iznāca vēl viena uz autobiogrāfiju balstīta filma ar tādu pašu nosaukumu, kurā galvenās lomas atveidoja Čārlijs Hanems un Rāmī Māleks.

## Atsauces

## Ārējās saites
Gaiļu cīņas

thumb|Gaiļu cīņas Londonā (1808)
**Gaiļu cīņas** ir sacensības starp apmācītiem cīņas gaiļiem, kuri ir sagatavoti, lai cīnītos savā starpā. Tiem mazotnē tiek nogriezta sekste un bārda, lai vēlāk cīņās tās netraucētu. Reizēm cīņas gailis tiek barots ar narkotikām, lai vairotu tā izturību pret sāpēm un lai sabiezinātu tā asinis.

Tā ir azartspēle, kurā novērotāji liek likmes uz viena no gaiļiem uzvaru.

## Vēsture
Par mūsdienu gaiļu un vistu priekšteci tiek uzskatīta sarkanā savvaļas vista, kas tika pieradināta 4.–3. tūkstošgadē p.m.ē. Sākotnēji vistas turēšana tika uzskatīta par karalisku privilēģiju, un tās tika izmantotas tikai gaiļu cīņām. Senos laikos gaiļu cīņas rīkoja Austrumu valstīs: Indijā, Ķīnā, Persijā un citās.

Vēlāk gaiļu cīņas izplatījās Sicīlijā. No Romas šis izklaides veids tika pārnests uz Beļģiju, Angliju, Skotiju, Velsu, Holandi, Vāciju, Itāliju, Spāniju, Luksemburgu un to kolonijām. Gaiļu cīņu izplatība izraisīja baznīcas pretestību, taču tā nespēja to apturēt. Līdz pat 19. gadsimtam gaiļu cīņas bija iecienīta Anglijas karaļnama un muižnieku izklaide. Pirmo arēnu Lielbritānijā uzcēla karalis Henrijs VIII. Trīspadsmit kolonijās gaiļu cīņas parādījās diezgan agri, bet dažos štatos tās gandrīz nekavējoties tika aizliegtas. Lielbritānijā šo sporta veidu aizliedza 1849. gadā, bet Kubā tas tika aizliegts tikai līdz ar Fidela Kastro nākšanu pie varas 1959. gadā, bet 1980. gadā tas tika legalizēts. 

Sākot no 1860. gadiem Krievijas Impērijā policija sāka cīnīties pret gaiļu cīņām.

## Ārējās saites
Homonhona

**Homonhona** () ir sala Filipīnu arhipelāgā, administratīvi ietilpst Austrumu Visaju reģiona Austrumsamaras provinces Givanas municipalitātē; sastāv no 8 barangajām. Apdzīvo galvenokārt varaji. Lielākā apdzīvotā vieta ir Kasugurana salas austrumu krastā.

## Ģeogrāfija
Izvietojusies arhipelāga dienvidaustrumos Visaju salu grupā. Atrodas Filipīnu jūras malā pie ieejas Leites līcī starp Samaru ziemeļos un Dinagatu dienvidos. Krasta līnija maz izrobota, piekrastē vairākas mazākas saliņas, lielākā no kurām ir Montokonana ziemeļrietumu piekrastē. Sala vulkāniskas izcelsmes, pauguraina. Valda subekvatoriāls musonu klimats.

## Vēsture
Homonhona ir viena no agrīnajām rietumu un austrumu civilizāciju kontakta vietām — tajā 1521. gada 16. martā sava pasaules apkuģojuma laikā kā pirmajā no Austrumāzijas salām piestāja Fernāna Magelāna ekspedīcija pēc Klusā okeāna šķērsošanas.

## Atsauces

## Ārējās saites
Injekcija

thumb|Šļirce, kas tiek sagatavota medikamentu injekcijai
**Injekcija** ir šķīdumu (piemēram, zāļu) ievadīšana organismā, izmantojot šļirci. Injekcijas ir viena no izplatītākajām veselības aprūpes procedūrām, katru gadu jaunattīstības un pārejas perioda valstīs tiek veikti vismaz 16 miljardi injekciju. 95 % no tām tiek izmantotas ārstnieciskajā aprūpē vai slimību ārstēšanā, 3 % — imunizācijai vai vakcinācijai, bet pārējās tiek izmantotas citiem mērķiem, tostarp asins pārliešanai. 

Nedroša injekciju prakse veicina ar asinīm pārnēsājamo slimību izplatīšanos, jo īpaši mazāk attīstītajās valstīs. Izlietotās adatas ideālā gadījumā būtu jāievieto speciāli šim nolūkam paredzētā asu instrumentu konteinerā, kas ir drošs un izturīgs pret caurduršanu.

## Ārējās saites
Centrālās Visajas

**Centrālās Visajas** (, , ) vai **VII reģions** (*Region VII*) ir viens no Filipīnu reģioniem valsts austrumdaļā. Aizņem Visaju salu vidusdaļu un iekļauj 2 provinces un 3 neatkarīgās pilsētas. Reģiona centrs ir Sebu pilsēta.

## Ģeogrāfija
Reģions atrodas Visaju salu grupas vidusdaļā. Sastāv no divām galvenajām salām — Sebu, Boholas, kā arī daudzām mazākām saliņām. Austrumos krastus apskalo Kamotu jūra un Boholas jūra, bet ziemeļos — Visaju jūra. Salas galvenokārt vulkāniskas izcelsmes, kalnainas; augstākā virsotne ir Kuernosa vulkāns 1862 m vjl Negrosas salas dienvidos. Valda tropu klimats.

## Administratīvais iedalījums
thumb|left|upright=0.95|Centrālo Visaju reģiona administratīvais iedalījums
 

**Piezīmes**

## Atsauces

## Ārējās saites
Viktors Pučka

**Viktors Pučka** (dzimis ) ir Latvijas uzņēmējs un politiķis. Bijis 14. Saeimas deputāts, ievēlēts no partijas “Stabilitātei!” saraksta. Pirms tam bijis arī Daugavpils domes deputāts.

## Dzīvesgājums
1992. gadā absolvējis Skrudalienas vidusskolu. Strādājis par autoskolas "CSDA" direktoru.

### Politiskā darbība
2013. gada pašvaldību vēlēšanās Daugavpilī V. Pučka kandidēja no partijas "Alternative" saraksta. Netika ievēlēts, taču 2015. gadā viņš kļuva par domes deputātu, stājoties Jevgeņija Careva vietā, kurš nolika deputāta mandātu. 2017. gada vēlēšanās saraksts nepārvarēja 5% barjeru, V. Pučka netika ievēlēts un zaudēja mandātu. 2021. gada pašvaldību vēlēšanās viņš nekandidēja.

2022. gada rudenī notikušajās 14. Saeimas vēlēšanās V. Pučka kandidēja no partijas "Stabilitātei!" saraksta Latgales vēlēšanu apgabalā un tika ievēlēts 14. Saeimā. Pirms vēlēšanām V. Pučka sociālajā tīklā *[[Facebook]]* dalījies ar saturu, kurā apgalvots, ka Ukrainas bruņotie spēki Mariupoles aizstāvēšanas laikā esot "sagrābuši pusi pilsētas par ķīlniekiem", kā arī ar Vladimira Putina attēlu ar uzrakstu "Atbalstīsim mūsu līderi!".

2016. gadā, kad Viktors Pučka bija domes deputāts, Valsts valodas centrs (VVC) viņu sodīja ar naudas sodu par valsts valodas nelietošanu amatam atbilstošajā līmenī. Pirmajā 14. Saeimas sēdē V. Pučka mēģināja izvairīties no žurnālistu jautājumiem, kas raisīja bažas par to, vai viņš latviešu valodas prasmi ir uzlabojis. Par spīti atkārtotiem VVC aicinājumiem viņš neieradās uz valsts valodas prasmes pārbaudi, tādēļ 2024. gada 14. augustā viņam piemēroja administratīvo sodu par amatpersonas likumīgo prasību nepildīšanu vai amatpersonas darbības traucēšanu.

2025. gada augustā nolika Saeimas deputāta mandātu, pamatojot to ar ilgstošu slimību, rehabilitācijas un atveseļošanās procesu, kā rezultātā viņš vairs nevar pildīt Saeimas deputāta pienākumus.

## Atsauces
Sanbernardino šaurums

**Sanbernardino šaurums** (, , )  ir ap  garš un šaurākajā vietā ap  plats jūras šaurums Filipīnu arhipelāgā, kas savieno Samaras jūru dienvidrietumos ar Klusā okeāna Filipīnu jūru ziemeļaustrumos un atdala Visaju arhipelāga Samaras salu dienvidaustrumos no Lusonas salas Bikolas pussalas ziemeļrietumos. Šaurumā vairākas salas, zīmīgākās no kurām ir Sanbernardino salas pie ziemeļaustrumu ieejas, no kurām šaurums ieguvis savu nosaukumu.

Lielākās pilsētas šauruma krastos ir Matnoga Lusonā un Allena Samarā.

## Atsauces

## Ārējās saites
Sebu (sala)

**Sebu** (angļu un ) vai **Sugbo** () ir sala Filipīnu arhipelāgā, pēc platības devītā un pēc iedzīvotāju skaita piektā lielākā sala valstī. Administratīvi ietilpst Centrālo Visaju reģionā; dalās vienā provincē — Sebu un trijās neatkarīgajās pilsētās — Sebu, Lapulapu un Mandaue. Apdzīvo galvenokārt sebuāņi. Lielākā pilsēta ir reģiona un Sebu provinces centrs Sebu.

## Ģeogrāfija
Izvietojusies arhipelāga vidusdaļā Visaju salu grupā. Tās krastus apskalo Visaju jūra ziemeļos, Kamotu jūra austrumos un Boholas jūra dienvidos. Taņona šaurums rietumos to atdala no Negrosas salas, bet Boholas šaurums dienvidaustrumos — no Boholas. Krasti mēreni izroboti, piekrastē daudz mazāku salu. Sala kalnaina, daudz aprimušu vulkānu. Augstākais kalns ir Labalasans (Osmeņa) 1013 m vjl salas dienviddaļā. Valda subekvatoriāls musonu klimats. Salas vidusdaļā kopš 1937. gada izveidots Centrālās Sebu aizsargājamais ainavapvidus 290 km² platībā.

## Atsauces

## Ārējās saites
Mateo Mesīna-Denāro

**Mateo Mesīna-Denāro** (; dzimis , miris ), pazīstams arī kā ***Diaboliks*** (tēls itāļu komiksos) bija Sicīlijas mafiozs. Pēc Bernardo Provencāno aresta 2006. gada 11. aprīlī viņš kļuva par vienu no jaunajiem mafijas grupējuma *[[Cosa Nostra]]* vadītājiem.

Mesīna-Denāro kļuva pazīstams visā valstī 2001. gada 12. aprīlī, kad žurnāls *[[L'Espresso]]* viņa attēlu publicēja uz izdevuma vāka ar virsrakstu: *Ecco il nuovo capo della Mafia* ("Šeit ir jaunais mafijas boss").

Mesīna-Denāro 1993. gadā iekļuva visvairāk meklēto personu sarakstā; saskaņā ar *[[Forbes]]* datiem 2010. gadā viņš bija viens no desmit meklētākajiem un ietekmīgākajiem pasaules noziedzniekiem. Līdz ar Bernardo Provencāno nāvi 2016. gadā un Salvatores Rīno nāvi 2017. gadā, Mesīna-Denāro tika uzskatīts par neapšaubāmu visu "mafijas bosu bosu".

Pēc 30 bēguļošanas gadiem viņš tika arestēts 2023. gada 16. janvārī netālu no privātās klīnikas Sicīlijas galvaspilsētā Palermo, kur viņam tika veikta ķīmijterapija. Mesīna-Denaro nomira cietuma slimnīcā 2023. gada 25. septembrī 61 gada vecumā, kad pēc zarnu vēža ārstēšanas viņš bija nonācis neatgriezeniskā komā.

## Atsauces

## Ārējās saites
* Il "papa" della nuova mafia, by Rino Giacalone, *Libera Informazione*, 3 December 2008
* The World's 10 Most Wanted Fugitives, *Forbes*
* Ecco il nuovo capo della mafia , di Peter Gomez e Marco Lillo, *L'Espresso*, 12 April 2001.
Binomiālais sadalījums

| kurtosis   = \frac{1-6pq}{npq}
  | mgf        = (q + pe^t)^n
  | char       = (q + pe^{it})^n
  | pgf        = G(z) = [q + pz]^n
  | fisher     =  g_n(p) = \frac{n}{pq} (pie fiksēta n)
}}
**Binomiālais sadalījums** varbūtību teorijā ir varbūtību sadalījums, kurš uzdod jā/nē jautājumus un skaita labvēlīgo gadījumu skaitu un nelabvēlīgo. Tas ir atkarīgs no parametriem *p* un *n*, kur *p -* labvēlīga iznākuma varbūtība; *n -* gadījumu skaits; kā arī lielums *q -* nelabvēlīgā iznākuma varbūtība (*q = 1 - p*). Vēl bez jā/nē iznākumu dabas, katram mēģinājumam jābūt neatkarīgam no iepriekšējiem mēģinājumiem un varbūtībām jābūt nemainīgām.

## Bernulli formula
Ar Bernulli formulu iespējams noteikt varbūtību tam, ka labvēlīgs notikums notiks *m* reizes. Formulu pieraksta šādi:

P_n(k)= C^k_n \cdot p^k \cdot q^{n-k}, kur

P_n(k) - varbūtība labvēlīgam iznākumam notikt k reizes no visām n reizēm; C^k_n - kombinācijas, kā izvēlēties k elementus no n;  p^k - labvēlīgā varbūtība celta veiksmīgo reižu pakāpē; q^{n-k} - nelabvēlīgā varbūtība (q = 1-p) celta neveiksmīgo reižu pakāpē.

Visu varbūtību summa būs 1:  \sum_{i=0} ^ {n}p_i= 1.

### Piemērs
Varbūtība, ka diena būs apmākusies, ir 0,45. Kāda ir varbūtība, ka nedēļā būs 3 apmākušās dienas?

Izmantojot Bernulli formulu:
thumb|Animācija visu n = 4 situāciju kombinācijām: <math>C^0_4 = 1; C^1_4 = 4; C^2_4 = 6; C^3_4 = 4; C^4_4 = 1</math>|260x260px
P_7(3)= 35 \cdot 0,45^3 \cdot 0,55^{4}=0,292...

## Īpašības
Binomiālā sadalījuma sagaidāmā vērtība ir  E[X] = np. Šo iegūst, jo gadījuma lielums var ieņemt vērtības {0; 1}, atkarībā no tā, vai gadījums ir labvēlīgs vai nav. No sagaidāmās vērtības linearitātes īpašības un fakta, ka varbūtība *p* ir nemainīga:  E[X] = E[X1 + ... + Xn] = E[X1] + ... + E[Xn] = p + ... + p = np

Binomiālā sadalījuma dispersija ir:  Var[X] = npq = np(1-p)

## Skatīt arī

* Kombinatorika
* Puasona sadalījums

## Atsauces
Cambridge United F.C.

***Cambridge United Football Club*** ir profesionāls Anglijas futbola klubs no Kembridžas pilsētas, kas piedalās Anglijas trešajā spēcīgākajā futbola līgā jeb ''League One''. Klubs savas mājas spēles aizvada *[[Abbey Stadium]]* stadionā, kurā ir 7 937 skatītāju vietas.

Klubs tika dibināts 1912. gadā kā *Abbey United*, bet par *Cambridge United* tas kļuva 1951. gadā. Veiksmīgākais kluba posms bija 1970. gadu beigās un 1980. gadu sākumā, kad tas vairākas sezonas pavadīja Anglijas Otrajā divīzijā.

## Sasniegumi

* **Anglijas futbola 3. līmenis** (pašlaik — *League One*)
** Čempioni (1): 1990–91
** Vicečempioni (1): 1977–78
* **Anglijas futbola 4. līmenis** (pašlaik — *League Two*)
** Čempioni (1): 1976–77
** Vicečempioni (2): 1998–99, 2020–21
** Paaugstināti (1): 1972–73
** Izslēgšanas spēļu uzvarētāji (1): 1990
* **Anglijas futbola 5. līmenis** (pašlaik — *National League*)
** Izslēgšanas spēļu uzvarētāji (1): 2014
* **[[EFL Trophy]]**
** Finālisti (1): 2001–02
* **[[FA Trophy]]**
** Uzvarētāji (1): 2013–14

## Ārējās saites

*
Carlisle United F.C.

***Carlisle United Football Club*** ir profesionāls Anglijas futbola klubs no Kārlailas pilsētas, kas piedalās Anglijas piektajā spēcīgākajā futbola līgā jeb National League. Klubs savas mājas spēles aizvada *[[Brunton Park]]* stadionā, kurā ir 17 949 skatītāju vietas.

Klubs tika oficiāli izveidots 1904. gadā. 1974–75. gada sezonu klubs pavadīja Anglijas spēcīgākajā futbola līgā jeb Pirmajā divīzijā, kas ir arī tā lielākais sasniegums.

## Sasniegumi

* **Anglijas futbola 2. līmenis** (pašlaik — *EFL Championship*)
** Paaugstināti (1): 1973–74
* **Anglijas futbola 3. līmenis** (pašlaik — *League One*)
** Čempioni (1): 1964–65
** Vicečempioni (1): 1981–82
* **Anglijas futbola 4. līmenis** (pašlaik — *League Two*)
** Čempioni (2): 1994–95, 2005–06
** Vicečempioni (1): 1963–64
** Paaugstināti (2): 1961–62, 1996–97
** Izslēgšanas spēļu uzvarētāji (1): 2023
* **Anglijas futbola 5. līmenis** (pašlaik — *National League*)
** Izslēgšanas spēļu uzvarētāji (1): 2005
* **[[EFL Trophy]]**
** Uzvarētāji (2): 1996–97, 2010–11
** Finālisti (2): 1994–95, 2002–03, 2005–06, 2009–10

## Ārējās saites

*
Aeronaut

[thumb|250px|''Aeronaut AS'' un "[Latvijas Gaisa Satiksmes AS" kopīgo lidojumu saraksts 1925. gadā]]
***Aeronaut*** () bija 1921. gada 22. martā dibināta Igaunijas akciju sabiedrība, kurai piederēja lidsabiedrība. Kompānijai piederēja lidmašīnas *Sablatnig P.III*, vēlāk *Junkers F 13*.
 
## Lidojumi
1921. gada jūlijā AS *Aeronaut* pasta lidmašīna veica pirmo lidojumu uz Rīgas Spilves lidostu, vēlāk uz Helsinkiem. 1922. gada 31. augustā kompānija iegādājās lidmašīnas *Junkers F 13*.

1923. gada sākumā *Aeronaut* pievienojās *Osteuropa Union* un 9. februārī sāka lidojumus maršrutā Helsinki-Tallina (*Aeronaut*) ar savienojumu Tallina—Rīga—Kauņa—Kēnigsberga (Latvijas Gaisa satiksme). 1924. gadā tā pievienojās Somijas *Aero O/Y* dibinātajai *Nordeuropa Union* un kopā ar Latvijas Gaisa satiksmi sāka lidojumus Tallina—Rīga—Klaipēda—Kēnigsberga.
1926. gada 24. janvārī *Aeronaut* lidmašīnas avārijā Tallinā gāja bojā viens no tās dibinātājiem Jakobs Tillo.

1927. gada 11. aprīlī finanšu problēmu dēļ kompānija pārtrauca darbību, to likvidēja 1928. gadā.


Aeronaudi angaar Lasnamäel 1925.jpg|Lidostas angārs Tallinā ar divām *Junkers F 13* un vienu *Sablatnig P.III* lidmašīnu.
Virolainen suksikone Uunisaarensalmen jäällä - N35035 - hkm.HKMS000005-km003lf1.jpg|*Aeronaut* lidmašīna *Sablatnig P.III* ar reģistrācijas numuru E-8.


## Ārējās saites
Aula Palatina

{
  "type": "ExternalData",
  "service": "geoshape",
  "ids": "Q686773"
}

***Aula Palatina*** jeb **Konstantīna bazilika** () ir romiešu 4. gadsimta sākumā uzcelta bazilika un agrīnā kristiešu baznīca, tolaik *Augusta Treverorum*, mūsdienās Trīres pilsētā Vācijas Reinzemes-Pfalcas federālajā zemē. Bazilika līdz ar vairākiem citiem kultūras pieminekļiem 1986. gadā tika iekļauta UNESCO Pasaules mantojuma sarakstā kā objekts "Romiešu pieminekļi, Svētā Pētera katedrāle un Dievmātes baznīca Trīrē".

Bazilika uzcelta starp 300. un 310. gadu, imperatoru Konstancija Hlora un Konstantīna Lielā laikā. Celtnē tika izbūvēta hipokausta sistēma. Viduslaikos tā kalpoja kā Trīres bīskapa rezidence. 17. gadsimtā tai tika piebūvētas papildus ēkas. 19. gadsimtā, kad Trīre ietilpa Prūsijā, Frīdrihs Vilhelms IV lika celtni atjaunot tādu, kāda tā bija Senās Romas laikos. Atjaunošana tā laika izpratnē notika inženiera Kārļa Šniclera (*Carl Schnitzler*, 1789—1864) vadībā. 1856. gadā *Aula Palatina* kļuva par protestantu baznīcu.

Otrā pasaules kara laikā 1944. gadā bazilika nodega Sabiedroto uzlidojuma rezultātā. Tā tika atjaunota, nesaglabājot 19. gadsimta interjeru. Mūsdienās *Aula Palatina* ir Reinzemes Evaņģēliskās baznīcas (*Evangelische Kirche im Rheinland*) dievnams.


Trier_084x,_Konstantin-Basilika,_Kurfürstliches_Palais.jpg
Konstantinsbasilika_Trier.jpg
Trier_Konstantinbasilika_BW_5.JPG
Trier_--_2015_--_6159.jpg


## Ārējās saites
*
Šanču sinagoga

**Šanču sinagoga** () ir nefunkcionējoša 1932. gadā celta sinagoga, kas atrodas Lietuvā Kauņas, Žemieji Šanču rajonā. Sinagoga ir vietējas nozīmes Lietuvas valsts kultūras piemineklis (unikālais kods — 38266).

Tā celta no 1928. līdz 1932. gadam modernisma stilā. Sinagoga darbojās līdz holokaustam. PSRS okupācijas laikā šeit bija ierīkota maizes ceptuve.

## Ārējās saites

* Ieraksts Lietuvas kultūras vērtību reģistrā
Asā vara

**Asā vara** (angļu: *sharp power*) ir ārpolitikas darbības veids, kas ietver sabiedriskās domas manipulācijas līdzekļu izmantošanu citās valstīs ar mērķi graut to politiskās sistēmas. Termins "asā vara" tiek attiecināts uz autoritāriem režīmiem, tas var ietvert valsts centienus ietekmēt demokrātisko valstu politisko vidi un informācijas telpu, lai maldinātu sabiedrību, ierobežotu vārda brīvību, slēpt vai novērst uzmanību no negatīvas informācijas par savu valsti. 

Terminu "asā vara" ieviesa Nacionālā demokrātijas fonda pētnieki Kristofers Volkers (*Christopher Volker*) un Džesika Ludviga (*Jessica Ludwig*) 2017. gada novembrī publicētajā ziņojumā "*Sharp Power: Rising Authoritarian Influence in the Democratic World*".  Kā norāda Kristofers Volkers, "asimetrija starp brīvām un nebrīvām sistēmām tiek izmantota, ļaujot autoritārajiem režīmiem gan ierobežot vārda brīvību, gan deformēt politisko vidi demokrātiskās valstīs, vienlaikus pasargājot savas valsts publisko telpu no demokrātiskiem aicinājumiem, kas nāk no ārvalstīm."

Sākot ar 2018. gadu, termins "asā vara" tiek aktīvi lietots galvenokārt Rietumvalstu ziņu rakstos, akadēmiskajās diskusijās un ASV Kongresa sēdēs.

## Piemēri
Volkers un Ludviga norāda, ka Ķīna un Krievija ir valstis, kas rada ievērojamus draudus demokrātijas integritātei visā pasaulē — šie spēcīgie autoritārie režīmi (ĶTR un Krievija), sistemātiski apspiež politisko plurālismu un vārda brīvību, lai saglabātu varu savās valstīs, arvien biežāk piemēro šos principus starptautiskā līmenī, lai nodrošinātu savas intereses. 

Pētnieki apgalvo, ka Ķīna un Krievija ir spējušas iet tālu "asā vara" koncepcijas īstenošanā. Tas galvenokārt skaidrojams ar to, ka jaunās demokrātijas Latīņamerikā un Centrāleiropā ir ļoti neaizsargātas pret autoritāro valstu spiedienu, jo demokrātiskie režīmi vēl nav labi nostiprinājušies.

## Skatīt arī

* Maigā vara

## Ārējās saites
Sebu (nozīmju atdalīšana)

**Sebu** var būt:
* Sebu — pilsēta Filipīnās
* Sebu — Filipīnu province
* Sebu — sala Filipīnās
* Sebu šaurums — jūrasšaurums Filipīnās
AS Latvijas Gaisa satiksme

thumb|250px|LGS AS lidmašīna ar reģistrācijas numuru B-LATA Helsinku lidostā
thumb|250px|LGS AS lidmašīna ar reģistrācijas numuru B.L.A.T.B. un Latvijas karogu uz astes
thumb|250px|LGS AS lidmašīna ar reģistrācijas numuru B-LATA un Latvijas karogu uz astes

**Latvijas Gaisa Satiksmes Akciju Sabiedrība** () bija 1922. gada 31. jūlijā dibināta Latvijas akciju sabiedrība, kurai piederēja lidsabiedrība. Kompānijas pirmais direktors bija leitnants Jānis Ozols, galvenie akcionāri bija *Danziger Luftpost GmbH* (2760 akcijas) un *AG Junkers Werke* (2000 akciju), kas tai iznomāja divas lidmašīnas *Junkers F 13* ar reģistrācijas zīmēm B-LATA un B-LATB. 1924. gadā kompānijas direktori bija kapteinis Jānis Lindbergs un Roderihs Bahs, 1925. gadā Jānis Lindbergs, Aleksandrs Voskresenskis un Teodors Erlangers. Kompānijas birojs atradās viesnīcā *Bellevue* Raiņa bulvārī 33, pēc 1926. gada 1. jūlija Lāčplēša ielā 50.

## Lidojumi
1923. gada sākumā "Latvijas Gaisa Satiksmes AS" un Igaunijas *[[Aeronaut]]* pievienojās *Osteuropa Union* un 7. martā sāka lidojumus maršrutā Helsinki—Tallina (*Aeronaut*) ar savienojumu Tallina—Rīga—Kauņa—Kēnigsberga (Latvijas Gaisa satiksme). 1924. gadā tā pievienojās Somijas *Aero O/Y* dibinātajai *Nordeuropa Union*. 1924. gada 15. oktobrī avarēja *Junkers F 13* B-LATB (*Fasan*) un to nomainīja ar *Junkers F 13* B-LATB (*Eule*). 1925. gada 7. maijā "Latvijas Gaisa Satiksmes AS" pievienojās Berlīnes *Europa Union KGA*, bet septembrī no tās izstājās, jo Latvijas valdība pārtrauca to subsidēt. 1925. gadā lidojumi notika maršrutā Tallina—Rīga—Klaipēda—Kēnigsberga.

1926. gada 10. martā B-LATA *Aero O/y* iznomātā lidmašīna *Condor* ar Latvijas gaisa spēku delegāciju avarēja Helsinkos.

1926. gada 22. jūnijā galvenais akcionārs *Junkers Werke AG* nolēma pārtraukt finansēt kompāniju un pārdeva abas lidmašīnas. Aviokompāniju likvidēja 1928. gada novembrī.


Latvijas Gaisa satiksmes AS reklāma 1925.jpeg|Reklāmas plakāts
Lett25b.jpg|Lidojumu plāns 1925. gadā
Latvijas Gaisa satiksmes lidojumu saraksts 1925.jpg|Lidojumu saraksts 1925. gada vasarā ar savienojumu uz Berlīni
Avarējusī Latvijas Gaisa satiksmes lidmašīna BL-ATA 1926.jpeg|1926. gada 10. martā avarējusī Latvijas Gaisa satiksmes lidmašīna B-LATA


## Atsauces

## Ārējās saites
Aberdīnas katedrāle

{
  "type": "ExternalData",
  "service": "geoshape",
  "ids": "Q2380110"
}

**Aberdīnas katedrāle** jeb **Svētā Mahara katedrāle** (, ) ir Skotijas Baznīcas draudzes baznīca, kas atrodas Skotijas pilsētas Aberdīnas vecpilsētā. Tā kā Skotijas Baznīca pieturas pie kalvinisma prezbiteriānisma novirziena, katedrāles nosaukums dievnamam ir tikai tradīcija.

Leģenda vēsta, ka baznīcu šajā vietā nodibinājis 6. gadsimta īru mūks Svētais Mahars (*Saint Machar*). 1131. gadā tika sākta pašreizējās baznīcas celtniecība, no kuras gan vairāku pārbūvju rezultātā maz kas saglabājies. Drīz pēc tam Skotijas karalis Dāvids I pārcēla uz Aberdīnu bīskapa sēdekli. 1290. un 1450. gadā baznīcā pabeidza ievērojamas pārbūves. Skotijas reformācijas laikā 1560. gadā pūlis izdemolēja baznīcu un tās bibliotēku. 1688. gadā vētrā tika sagrauts baznīcas tornis un daļa baznīcas.


Machar_church.jpg
Roof_structure_over_side_aisles,_St_Machar's_Cathedral.jpg
West_door,_St_Machar's_Cathedral.jpg
Stmacharceiling.jpg


## Ārējās saites

* Oficiālā tīmekļa vietne
Studentu apmaiņas programma

**Studentu apmaiņas programma** ir līgums starp izglītības iestādēm par savstarpēju studentu apmaiņu. Šādas programmas ļauj skolu un augstskolu studentiem vienu vai divus akadēmiskos semestrus studēt un/vai stažēties ārzemēs. Lielāko daļu apmaiņas programmu īsteno nevalstiskās organizācijas, piemēram, ''Erasmus'', vai privātas organizācijas.

Lielākā daļa valdību veicina studentu apmaiņas programmas kā publiskās diplomātijas veidu. Šādu programmu galvenie mērķi ir uzlabot izglītības kvalitāti un attīstīt kultūras un ekonomiskās saites starp valstīm. Studentu apmaiņas programmas ir ļoti populāras. Vairāk nekā 1 % no visiem Eiropas studentiem studē ārzemēs *Erasmus* programmas ietvaros.

## Studentu apmaiņa starp ASV un PSRS
Aukstā kara laikā padomju pilsoņiem ceļošana uz ārzemēm bija ierobežota. Tomēr no 1958. līdz 1988. gadam vairāk nekā 50 000 Padomju Savienības pilsoņu apmeklēja ASV saskaņā ar dažādiem nolīgumiem. No vēsturiskā viedokļa raugoties, šīs apmaiņas palīdzēja paplašināt un padziļināt attiecības starp Padomju Savienību un Amerikas Savienotajām Valstīm, palielinot kontaktus starp abu valstu iedzīvotājiem un iestādēm.

## Ārējās saites
Gaviezes āmuļi

**Gaviezes āmuļi** ir 1977. gadā izveidots dabas liegums Rietumkursas augstienes Vārtājas viļņotajā līdzenumā, Dienvidkurzemes novada Gaviezes pagastā uz ziemeļaustrumiem no Gaviezes.

Izveidots baltā āmuļa aizsardzībai. Bez baltā āmuļa sastopama Benekena zaķauza, Fuksa dzegužpirkstīte, plankumainā dzegužpirkstīte, krāsu zeltlape (*Serratula tinctoria*), lielā raganzālīte (*Circaea lutetiana*), smaržīgā naktsvijole, vīru dzegužpuķe.

## Ārējās saites

* Gaviezes āmuļi, Dabas aizsardzības pārvalde
Robeža (ģeogrāfija)

[thumbnail|upright=1.2|Valsts robežzīme uz [Somijas un Norvēģijas robežas]]
**Robeža** ģeogrāfijā ir cilvēku definēta, nosacīta līnija, kas atdala kādu teritoriju no citas. Nereti šo jēdzienu saprot kā valsts robežu, bet vispārīgi tas attiecas arī uz citiem politiskās ģeogrāfijas objektiem, piemēram, administratīvo teritoriju vai pilsētu robežām. Robežas galvenokārt ir veidojušās vēsturisku apstākļu dēļ un nereti ir novilktas, izmantojot ģeogrāfiskus objektus, piemēram, upes.

## Ārējās saites
Parīzes laukums (Berlīne)

thumb|Parīzes laukums ar Brandenburgas vārtiem
**Parīzes laukums** () ir laukums Berlīnes vēsturiskajā centrā, Vācijā, kas atrodas pie Brandenburgas vārtiem.

Parīzes laukums uzbūvēts laikā no 1732. līdz 1734. gadam. Otrā pasaules kara laikā laukums nopostīts. Pēckara gados visas laukuma drupas, izņemot Mākslas akadēmijas paliekas, pilnībā demontēja. Tikai 1993. gadā, pēc Berlīnes mūra krišanas, sākās laukuma atjaunošana. No 1945. gada līdz pat Vācijas atkalapvienošanai 1990. gadā Parīzes laukums atradās tiešā robežas tuvumā, kas atdalīja Rietumberlīni no Austrumberlīnes. Pēc Berlīnes mūra uzcelšanas 1961. gadā tas bija daļa no robežapsardzības un bija slēgts satiksmei un gājējiem.

## Ārējās saites
Ģirts Štekerhofs

**Ģirts Štekerhofs** (dzimis  Ventspilī) ir latviešu ārsts un politiķis. Bijis 14. Saeimas deputāts. Pārstāv politisko apvienību Zaļo un Zemnieku savienība un tajā ietilpstošo partiju "Latvijai un Ventspilij".

Pirms darba uzsākšanas Saeimā bija "Ziemeļkurzemes reģionālās slimnīcas" Ķirurģijas nodaļas vadītājs, "Klīnika Zinta" valdes loceklis, kā arī Basketbola kluba Ventspils prezidents un Ventspils pilsētas domes Veselības aizsardzības komisijas un Sporta komisijas loceklis.

2021. gada pašvaldību vēlēšanās Ģ. Štekerhofs kandidēja uz vietu Ventspils domē no partijas "Latvijai un Ventspilij", bet netika ievēlēts. 14. Saeimas vēlēšanās 2022. gadā kandidēja no Zaļo un Zemnieku savienības, sākotnēji netika ievēlēts, bet pēc Evikas Siliņas valdības apstiprināšanas 2023. gadā viņš kļuva par Saeimas deputātu Ulda Auguļa vietā, kurš uzņēmās ministra pienākumus valdībā.

2025. gada pašvaldību vēlēšanās kandidēja uz vietu Ventspils domē, bet netika ievēlēts.

## Atsauces

## Ārējās saites
Ligita Gintere

**Ligita Gintere** (dzimusi ) ir latviešu pedagoģe, politiķe un pašvaldību darbiniece. Šobrīd ir 14. Saeimas deputāte. Pārstāv Latvijas Zemnieku savienību (LZS) un politisko apvienību Zaļo un Zemnieku savienība. Daudzus gadus bijusi Jaunpils novada domes priekšsēdētāja, kā arī Tukuma novada domes deputāte.

L. Gintere 1978. gadā absolvējusi Liepājas Pedagoģisko institūtu, strādājusi par skolotāju. 1997. gadā absolvējusi Latvijas Universitāti, iegūstot izglītību sabiedrības vadībā.

## Politiskā darbība
1997. gada pašvaldību vēlēšanās ievēlēta Jaunpils pagasta padomē un ievēlēta par pagasta padomes priekšsēdētāju. Līdzīgu panākumu guva arī 2001. gada un 2005. gada pašvaldību vēlēšanās, kad tika ievēlēta pagasta padomē no vēlēšanu apvienības "Jaunpils" un tika ievēlēta par pagasta padomes priekšsēdētāju.

2009. gada vēlēšanās ievēlēta jau Jaunpils novada domē no vēlēšanu apvienības "Jaunpils-Viesatas" un ievēlēta par domes priekšsēdētāju. 2013. un 2017. gada pašvaldību vēlēšanās L. Gintere atkal tika ievēlēta par Jaunpils domes deputāti un priekšsēdētāju, kandidējot no Zaļo un Zemnieku savienības.

Pēc administratīvās reformas 2021. gada pašvaldību vēlēšanās viņa tika ievēlēta Tukuma novada domē no LZS saraksta. 2022. gadā L. Gintere nesekmīgi kandidēja 14. Saeimas vēlēšanās no Zaļo un Zemnieku savienības. 2023. gadā viņa kļuva par 14. Saeimas deputāti partijas biedra Viktora Valaiņa vietā, kurš kļuva par ministru Evikas Siliņas valdībā.

## Atsauces

## Ārējās saites
EC KAC

**EC KAC** (pilnā nosaukumā ) ir hokeja komanda, kas bāzēta Klāgenfurtē, Austrijā, un spēlē Austrijas hokeja līgā. Klubs dibināts 1909. gadā, savukārt pirmie mēģinājumi izveidot hokeja komandu notika 1919. gadā. Tā ir titulētākā Austrijas komanda, par valsts čempioni kļūstot 32 reizes.

2022.—23. gada sezonā komandu pārstāvēja latviešu uzbrucējs Rihards Bukarts.

## Izcīnītās vietas

### Austrijas hokeja līga
Austrijas čempione: 32 reizes (1934, 1935, 1952, 1955, 1960, 1964, 1965, 1966, 1967, 1968, 1969, 1970, 1971, 1972, 1973, 1974, 1976, 1977, 1979, 1980, 1985, 1986, 1987, 1988, 1991, 2000, 2001, 2004, 2009, 2013, 2019, 2021)

### Čempionu hokeja līga

## Ārējās saites
* Komandas oficiālā mājaslapa
* Eliteprospects.com komandas lapa
Vladimirs Sofronje

**Vladimirs Sofronje** (; dzimis 2013. gadā) ir Rumānijas šahists.

## Biogrāfija
Brašovas šaha skolas audzēknis. 2023. gadā dalījis 1. vietu Rumānijas jauniešu šaha čempionātā U10 vecuma grupā, bet sliktāku papildu rādītāju dēļ palicis otrais.

Sekmīgi pārstāvējis savu valsti starptautiskajos jauniešu šaha turnīros. 2021. gadā uzvarējis Eiropas Savienības jauniešu šaha čempionātā U8 vecuma grupā un bijis otrais Eiropas jauniešu šaha ātrspēles čempionātā šajā pašā grupā. 2022. gadā uzvarējis Balkānu jauniešu šaha čempionātā U10 vecuma grupā.
2023. gadā uzvarējis Eiropas Savienības jauniešu šaha čempionātā un Eiropas jauniešu šaha čempionātā U10 vecuma grupās.

## Atsauces

## Ārējās saites
Pols Grīngrass

**Pols Grīngrass** (; dzimis ) ir angļu kinorežisors, scenārists un producents.

Savu pirmo filmu *[[Resurrected]]* režisējis 1989. gadā. Kļuvis pazīstams ar filmu "Asiņainā svētdiena" (*Bloody Sunday*, 2002), par ko saņēmis Zelta lāci Berlīnes Starptautiskajā kinofestivālā. Plašu atpazīstamību ieguvis, režisējot trīs "Džeisona Brona" filmas: "Borna pārspēks" (2004), "Borna ultimāts" (2007) un "Džeisons Borns" (2016). Par filmu *[[United 93 (filma)|United 93]]* (2006) saņēmis BAFTA kino balvu kategorijā "Labākais režisors", kā arī nominēts Amerikas Kinoakadēmijas balvai kategorijā "Labākais režisors". Citas pazīstamākās Grīngrasa filmas ir "Zaļā zona" (2010), "Kapteinis Filipss: Somālijas pirātu gūstā" (2013), *[[22 July]]* (2018) un ''News of the World'' (2020).

2008. gadā *[[The Daily Telegraph]]* Grīngrasu nosauca par vienu no ietekmīgākajām britu kultūras personībām.

## Atsauces

## Ārējās saites
Kērtiss Hensons

**Kērtiss Lī Hensons** (; dzimis , miris ) bija amerikāņu kinorežisors, scenārists un producents.

Dzimis Rīno, Nevadā, bet uzaudzis Losandželosā. Pēc vidusskolas pamešanas sācis strādāt par fotogrāfu *Cinema* žurnālam. 1970. gadā pievērsies kino veidošanai. Bijis viens no filmas *[[The Dunwich Horror]]* (1970) scenāristiem. Savu pirmo filmu *[[Sweet Kill]]* režisējis 1973. gadā. Filma neguva panākumus, tomēr viņš ar laiku kļuva atzītāks, strādājot kā scenārists pie tādām filmām kā *[[The Silent Partner]]* (1978), *[[White Dog]]* (1982) un *[[Never Cry Wolf]]* (1983).

Kā režisors režisējis arī filmas "Guļamistabas logs" (*The Bedroom Window*, 1987) un *[[Bad Influence]]* (1990). Ievērojamus panākumus guva viņa filma "Roka, kas šūpo šūpuli" (*The Hand That Rocks the Cradle*, 1992), kas nopelnīja 140 miljonus ASV dolāru. Vēlāk režisējis tādas filmas kā "Mežonīgā upe" (*The River Wild*, 1994), "Losandželosa konfidenciāli" (1997), "Brīnumzēni" (*Wonder Boys*, 2000), "Astotā jūdze" (2002) un "Māsas kurpēs" (2005).

Par filmu "Losandželosa konfidenciāli" saņēmis Amerikas Kinoakadēmijas balvu kategorijā "Labākais adaptētais scenārijs". Filmu nominēja arī kategorijās "Labākā filma" un "Labākais režisors".

## Ārējās saites
Džoana Čena

**Džoana Čena** (, , *Chén Chōng*; dzimusi ) ir ķīniešu-amerikāņu aktrise.

Kļuvusi starptautiski atpazīstama pēc lomas Bernardo Bertoluči filmā "Pēdējais imperators" (*The Last Emperor*, 1987). Vēlāk piedalījusies arī tādās filmās kā *[[Heaven & Earth]]* (1993), "Nāves briesmās" (*On Deadly Ground*, 1994), *[[Judge Dredd]]* (1995), *[[Saving Face]]* (2004), "Iekāre, piesardzība" (2007), "Aģente Eva" (*Ava*, 2020). Režisējusi filmas *[[Xiu Xiu: The Sent Down Girl]]* (1998) un "Rudens Ņujorkā" (2000). Atveidojusi lomu televīzijas seriālā "Tvinpīka" (1990—1991) pirmajā un otrajā sezonā.

## Ārējās saites
Lapulapu

**Lapulapu** (, , ) ir neatkarīga pilsēta Filipīnu centrālajā daļā, Sebu salas rietumu piekrastē, ietilpst Sebu pilsētas aglomerācijā. Neietilpst Sebu provincē, bet tiek tai pieskaitīta statistiskos apkopojumos. Vairums pilsētas iedzīvotāju runā sebuāņu valodā. Nozīmīgs reģiona transporta un kūrortu centrs. Pilsētā atrodas Maktanas-Sebu starptautiskā lidosta.

## Ģeogrāfija
Pilsēta aizņem Maktanas salu Boholas šaurumā Sebu salas austrumu piekrastē; no Sebu krasta to šķir ap 400 m platais Maktanas šaurums, kuru šķērso 3 tilti, kas savieno Lapulapu ar otrā krastā esošajām Mandaui un Sebu. Pilsētai administratīvi pieder 4 km uz dienvidaustrumiem Boholas šaurumā esošā Olango sala, kā arī mazās Kaubianas saliņas ziemeļos no Boholas.

## Vēsture
Pilsētu ap 1730. gadu dibināja augustīniešu misionāri ar nosaukumu **Opona** (*Opon*). 1737. gadā pilsēta tika nodota jezuītu ordenim, bet vēlāk atgriezta augustīniešiem. 1961. gadā Oponai tika piešķirts neatkarīgās pilsētas status un pārdēvēta tagadējā vārdā par godu iezemiešu vadonim Lapulapu, kurš 1521. gadā vadīja vietējo karavīru uzbrukumu portugāļiem Maktanas kaujā, kurā tika nogalināts arī ekspedīcijas vadītājs Fernāns Magelāns.

## Atsauces

## Ārējās saites
Pašaizsardzības māksla

**"Pašaizsardzības māksla"** () ir 2019. gada ASV melnā kinokomēdija, kuras režisors un scenārija autors ir Railijs Stērnss. Filmā galvenās lomas atveido Džesijs Aizenbergs, Alesandro Nivola un Imodžena Putsa.

Filma stāsta par jaunu vīrieti, kurš, pēc tam, kad tiek uz ielas piekauts, uzsāk mācīties karatē pie harizmātiska un noslēpumaina senseja.

Filmas "Pašaizsardzības māksla" pirmizrāde notika  *[[South by Southwest]]* kinofestivālā. Filma saņēma pozitīvas kritiķu atsauksmes. Tīmekļa vietnē *[[Rotten Tomatoes]]* filmai ir 83% vērtējums.

## Atsauces

## Ārējās saites
The Sweet Hereafter

***The Sweet Hereafter*** ir 1997. gada Kanādas drāmas filma, kuras režisors un scenārija autors ir Atoms Egojans. Filmā galvenās lomas atveido Ians Holms, Sāra Pollija, Morī Čaikins, Brūss Grīnvuds, Toms Makkamuss, Gabriela Rosa, Arsinē Hanijana un Alberta Vatsone. Filma balstīta uz Rasela Benksa tāda paša nosaukuma 1991. gada romānu.

Filma stāsta par skolas autobusa avāriju, kas nogalināja 14 bērnus nelielā Britu Kolumbijas pilsētiņā, un kā tas ietekmē iedzīvotāju dzīves.

Filmas *The Sweet Hereafter* pirmizrāde notika  Kannu kinofestivālā, kur tā ieguva *[[Grand Prix (Kannu kinofestivāls)|Grand Prix]]* balvu. Lai gan filma nebija finansiāli veiksmīga, tā saņēma ļoti pozitīvas kritiķu atsauksmes. Filma saņēma arī septiņas Kanādas ''Genie'' balvas, tai skaitā kategorijā "Labākā filma". Filmu nominēja divām Amerikas Kinoakadēmijas balvām kategorijās "Labākais režisors" un "Labākais adaptētais scenārijs". Mūsdienās to uzskata par vienu no visu laiku labākajām Kanādas filmām. Tīmekļa vietnē *[[Rotten Tomatoes]]* filmai ir 98% vērtējums.

## Atsauces

## Ārējās saites
Makss Berijs

**Makss Berijs** (dzimis 1973. gada 18. martā) ir Austrālijas rakstnieks. Viņš arī uztur emuāru par dažādām tēmām, tostarp par politiku. Kad viņš publicēja savu pirmo romānu "Sīrups", viņš uzrakstīja savu vārdu kā "Maxx", bet pēc tam izmantoja "Max".

Berijs ir arī *[[NationStates]]* tiešsaistes politiskās lomu spēles veidotājs. Berijs *NationStates* veidoja kā reklāmu savai grāmatai *Jeniffer Government,* bet vēlāk mājaslapa kļuva par patstāvīgu kopienu.

## Atsauces

## Ārējās saites

* 

* ''NationStates'' spēle (angliski)
* Tales of Corporate Oppression  (angliski)
* Intervija ar Maksu Beriju "Lai pabeigtu rakstīt stāstu, jābūt vienmēr maldīgam" (angliski)
* NYT Review of Company (angliski)
* Maksa īsie stāsti un esejas. (angliski)
Ervins Labanovskis

**Ervins Labanovskis** (dzimis ) ir latviešu uzņēmējs, politiķis un pašvaldību darbinieks. Bijis 14. Saeimas deputāts. Pārstāv politisko partiju "Progresīvie". Šobrīd ir Smiltenes novada domes deputāts un priekšsēdētājs.

E. Labanovskis ir žurnālista un politiķa Rišarda Labanovska dēls.

## Politiskā darbība
Darbojies LSDSP, no kuras izstājies 2011. gadā. 2017. gadā E. Labanovskis bija partijas "Progresīvie" dibinātāju skaitā. 2021. gada pašvaldību vēlēšanās ievēlēts Smiltenes novada domē no tās saraksta.

2022. gadā E. Labanovskis nesekmīgi kandidēja 14. Saeimas vēlēšanās. 2023. gadā viņš kļuva par 14. Saeimas deputātu partijas biedra Kaspara Briškena vietā, kuru apstiprināja par ministru.

2025. gada pašvaldību vēlēšanās kandidējis  no partijas "Progresīvie" saraksta un ievēlēts Smiltenes novada domē. Domes jaunā sasaukuma pirmajā sēdē ievēlēts par domes priekšsēdētāju.

## Atsauces
SKS 70. ekspedīcija

**SKS 70. ekspedīcija** (*Expedition 70*, *ISS-70*, *Экспедиция МКС-70*) bija ASV Nacionālās aeronautikas un kosmosa administrācijas (*NASA*), Krievijas *[[Roskosmos]]*, Eiropas EKA un Japānas *[[JAXA]]* kosmonautu pastāvīgā ekspedīcija Starptautiskajā kosmosa stacijā (SKS) no 2023. gada 27. septembra līdz 2024. gada 6. aprīlim.

## Ekspedīcijas gaita
70. ekspedīcija sākās 2023. gada 27. septembrī ar kosmosa kuģa *[[Sojuz MS-23]]* atvienošanos un turpinājās līdz kosmosa kuģa *[[Sojuz MS-24]]* atvienošanai 2024. gada 6. aprīlī.

2023. gada 9. oktobrī *Roskosmos* paziņoja, ka *Nauka* modulī no ārējā (rezerves) dzesēšanas radiatora kontūra notikusi siltumnesēja noplūde. Pamata siltuma regulēšanas kontūrs darbojās normāli.

## Apkalpe

## Iziešanas atklātā kosmosā

## Ārējās saites

* 70. ekspedīcija NASA mājas lapā
Didzis Zemmers

**Didzis Zemmers** (dzimis ) ir latviešu pedagogs, pašvaldību darbinieks un politiķis. Bijis 10. Saeimas un 14. Saeimas deputāts. Pārstāv partiju Latvijas Zemnieku savienība un politisko apvienību Zaļo un Zemnieku savienība. Bijušais Limbažu novada domes priekšsēdētājs un Cēsu novada Pārgaujas apvienības pārvaldes vadītājs.

D. Zemmers ieguvis pedagoga izglītību Latvijas Universitātē 2004. gadā (amatu apmācības un kultūras vēstures skolotājs), bet pēc tam 2010. gadā absolvējis arī Daugavpils Universitāti, iegūstot profesionālo maģistra grādu sabiedrības pārvaldē.

## Politiskā darbība
2001. gada pašvaldību vēlēšanās D. Zemmers pirmo reizi tika ievēlēts pašvaldībā: Limbažu pagasta padomē no saraksta "Attīstība" un ievēlēts par pagasta padomes priekšsēdētāju. 2005. gada pašvaldību vēlēšanās ievēlēts Limbažu pagasta padomē no saraksta "Vienoti Limbažu pagasta attīstībai" un saglabājis pagasta padomes priekšsēdētāja amatu. 2006. gadā viņš kļuva par Limbažu rajona padomes priekšsēdētāju Ziedoņa Rubeža vietā.

2009. gada pašvaldību vēlēšanās ievēlēts Limbažu novada domē no Zaļo un Zemnieku savienības, ievēlēts par domes priekšsēdētāju. 2010. gadā viņš nesekmīgi kandidēja Saeimas vēlēšanās no Zaļo un Zemnieku savienības, bet drīz kļuva par 10. Saeimas deputātu Armanda Krauzes vietā, kurš nolika mandātu.

2011. gadā D. Zemmers nesekmīgi kandidēja 11. Saeimas vēlēšanās. 2013. gada pašvaldību vēlēšanās ievēlēts Limbažu novada domē no Zaļo un Zemnieku savienības un ievēlēts par novada domes priekšsēdētāju. 2014. gadā viņš zaudēja šo amatu Mārim Beļauniekam, bet ieņēma domes priekšsēdētāja vietnieka amatu. Šajā pašā gadā nesekmīgi kandidja 12. Saeimas vēlēšanās. 2015. gadā D. Zemmers atgriezās Limbažu novada domes priekšsēdētāja amatā, stājoties M. Beļaunieka vietā.

2017. gada pašvaldību vēlēšanās ievēlēts Limbažu novada domē no Zaļo un Zemnieku savienības un atkārtoti ievēlēts par novada domes priekšsēdētāju. 2018. gadā nesekmīgi kandidē 13. Saeimas vēlēšanās. Limbažu novada domē D. Zemmeru ievēlēja arī 2021. gada pašvaldību vēlēšanās. Kandidēja 14. Saeimas vēlēšanās 2022. gadā, taču netika ievēlēts Saeimā. Šai pašā gadā kļuva par Cēsu novada Pārgaujas apvienības pārvaldes vadītāju.

2024. gadā D. Zemmers kļuva par 14. Saeimas deputātu, atkal stājoties partijas biedra A. Krauzes vietā, kurš ieņēma ministra amatu Evikas Siliņas valdībā.

## Atsauces

## Ārējās saites
Letesenbeta Gideja

**Letesenbeta Gideja** (*Letesenbet Gidey*, ; dzimusi ) ir Etiopijas vieglatlēte, garo distanču skrējēja,  bronzas medaļas ieguvēja un 2022. gada pasaules čempione 10 000 metru distancē. Viņa ir pašreizējā pasaules rekordiste pusmaratonā, bijusi pasaules rekordiste 5000 metru un 10 000 m distancē.

## Karjera
2015. gadā 17 gadu vecumā uzvarēja junioru sacīksti Pasaules čempionātā krosā gan individuāli, gan komandā. Šo panākumu atkārtoja arī 2017. gadā.

Savā debijas Pasaules čempionātā (stadionā) 2017. gadā Londonā startēja 5000 metru distancē un ieņēma 11. vietu. 2019. gada Pasaules čempionātā Dohā izcīnīja sudraba medaļu 10 000 metru diatancē, labojot personisko rekordu (30:21,23).  Neimegenā uzstādīja pasaules labāko sasniegumu 15 km skrējiena šosejā. Viņa šo distanci veica 44 minūtēs un 20 sekundēs.

 Valensijā laboja pasaules rekordu 5000 metros, distanci veicot 14 minūtēs un 6,62 sekundēs. Šo rekordu  pārspēja Feita Kipjegona.

 Hengelo, Nīderlandē, Etiopijas atlases sacencībās olimpiskajām spēlēm laboja pasaules rekordu 10 000 metru distancē, sasniedzot rezultātu 29 minūtes un 1,03 sekundes. Iepriekšējais rekords, ko šajā pašā stadionā uzstādīja Sifana Hasana, noturējās tikai divas dienas.  Tokijā viņa izcīnīja bronzas medaļu 10 000 metru distancē.  Valensijā viņa laboja pasaules rekordu pusmaratonā, šo distanci veicot pirmo reizi. Gideja distanci noskrēja 1 stundā, 2 minūtēs un 52 sekundēs. Iepriekšējo pasaules rekordu, kas piederēja Rūtai Čepnetičai no Kenijas, viņa pārspēja par 70 sekundēm.

2022. gada Pasaules čempionātā Jūdžīnā piedalījās gan 5000 m, gan 10 000 metru skrējienos. 5000 metros ieņēma 5. vietu, bet divreiz garākā distancē pirmo reizi kļuva par pasaules čempioni.  Valensijas maratonā, debitējot šajā distancē, ieņēma otro vietu un sasniedza uz to brīdi sesto visu laiku labāko rezultātu pasaulē (2.16:49).

2023. gada Pasaules čempionātā Budapeštā ieguva sudraba medaļu 10 000 metros, piekāpjoties citai etiopietei Gudafai Cegajai (šajā skrējienā visu goda pjedestālu aizņēma Etiopijas skrējējas).

## Sasniegumi

## Atsauces

## Ārējās saites
Kārlis Gailis

**Kārlis Gailis** var būt:

* Kārlis Gailis (1888—1960) — revolucionārs un padomju valsts darbinieks,
* Kārlis Gailis (1903—1973) — revolucionārs un padomju valsts darbinieks,
* Kārlis Gailis (1901—1994) — būvinženieris.